ขอเสนอให้เปลี่ยน โคมไฟ Hi-Bay แบบ 4 แฉก และ 3 แฉก (1 เสาเหล็ก จะมีโคมไฟ 3 - 4 ดวง) โดยเปลี่ยนเป็นโคม LED เพื่อทดแทนโคมไฟเดิมที่ใช้หลอดโซเดียมไฮเพรสเชอร์ ซึ่งดับ ชำรุด จำนวนมาก และต้องซ่อมแซมบ่อยครั้งมาก บน ถ.นราธิวาสราชนครินทร์ พื้นที่เขตสาทร และเขตยานนาวา จำนวน 4 จุด ดังต่อไปนี้
1. บริเวณแยก นราธิวาส – พระรามที่ 3 มีเสาไฟ Hi-Bay ชนิด 4 แฉก จำนวน 4 ต้น
2. ปากซอยนราธิวาสราชนครินทร์ 28 มีเสาไฟ Hi-Bay ชนิด 4 แฉก จำนวน 4 ต้น
3. บริเวณแยก นราธิวาส – รัชดาภิเษก มีเสาไฟ Hi-Bay ชนิด 4 แฉก จำนวน 4 ต้น
4. บริเวณแยก จันทน์ – นราธิวาส มีเสาไฟ Hi-Bay ชนิด 3 แฉก จำนวน 4 ต้น
เนื่องจากโคมไฟ Hi-Bay เดิมทั้ง 4 จุด ใช้งานมานานกว่า 30 ปี ส่วนใหญ่ ดับ ชำรุด ถึงแม้มีการซ่อมแซมเปลี่ยนหลอดไฟ แต่ไม่นาน หลอดไฟก็ดับ ชำรุด อีก จึงขอเสนอให้เปลี่ยนโคมไฟ Hi-Bay ทั้ง 4 จุดดังกล่าว เป็นโคม LED เหมือนในจุดอื่นๆใน กทม. ซึ่งมีความสว่างมากเพียงพอเพื่อความปลอดภัย และใช้งานได้นาน โดยไม่ต้องซ่อมแซมบ่อยครั้ง
.
ทั้งนี้ ได้รับคำชี้แจงกลับมาทาง TraffyFondue เลขที่ 2022-6FB2PM จาก ส่วนก่อสร้างและบูรณะ 1 สำนักการโยธา เมื่อวันที่ 17 ก.พ. 2566 ว่า “ได้ลงพื้นที่ตรวจสอบ และดำเนินการแก้ไขเรียบร้อยแล้ว ตามภาพที่แนบ” แต่ในความเป็นจริงในปัจจุบัน โคมไฟ Hi-Bay ทั้ง 4 จุด (จุดละ 4 ต้น) ยังชำรุดอยู่จำนวนมาก ทุกเสาต้องมีไฟดับ (ติดไม่ครบ) และหลายเสาก็ดับหมดทุกดวงทั้งเสา ยังไม่ได้มีการแก้ไขใดๆเลย รูปที่แนบมาก็ไม่ได้เกี่ยวกับเสาไฟ Hi-Bay ด้วย และที่เสนอ ขอให้เปลี่ยนเป็นโคมไฟ LED เพื่อความคงทน ยาวนาน ไม่ดับบ่อยเหมือนปัจจุบัน